Levél a Szerkesztőnek

*Kedves Laci!*

…Én a helyedben ezt nem közöltem volna. Nem (csak) a szerintem vérfagyasztóan hamis történelem szemlélete, hanem inkább a minősége miatt. Az antiszemitizmusra NEM válasz a judeófónia, az egyik fajta nacionalizmusra a másik fajta nacionalizmus. A zsidóság kivételezett minőségének tagadása szerintünk nem szélsőséges asszimiláció – amivel a zsidó származású baloldali filozófusokat vádolja –, csupán az általános humanizmusnak, „a minden ember egyenlő” elvének polgári demokratikus, hogy ne mondjam szociáldemokrata képviselete. (Ami pedig az iszlámot illeti, Kertészhez hasonló mondatokat csak az állít, aki végletesen egyszerűsít, és a kultúra összetett jellegével nem tud megbirkózni, mert az általánosítás mindig egyszerűbb, mint az árnyalt, értelmiséghez illő gondolkodás.) A mai Izrael Netanjahu-vonala legalább olyan rémes, mint Trump, Orbán, Johnson, Erdogan vonala, és aki ezt támogatja, tovább nehezíti annak a normális világnak a dolgát, gyengíti erejét, amely legkevésbé sem zsidó és nem zsidó emberekre, hanem inkább értelmes és buta emberekre osztja fel a világot.

 *(x x x)*